Alexander frá Afrodísías - Wikipedia, frjálsa alfræðiritið

# Alexander frá Afrodísías

### Úr Wikipediu, frjálsa alfræðiritinu

Alexander frá Afrodísías var forngrískur heimspekingur, uppi á 2. öld og 3. öld. Hann var nemandi Aristóklesar frá Messínu. Alexander var aristótelískur heimspekingur og er gjarnan talinn einn merkasti heimspekingur síðfornaldar. Alexander hlaut viðurnefnið ho exegetes („ritskýrandinn“).

Alexander kom til Aþenu undir lok 2. aldar. Hann varð skólastjóri Lýkeion, skólans sem Aristóteles stofnaði á 4. öld f.Kr. Þar kenndi hann heimspeki í anda Aristótelesar.

Eitt markmiða Alexanders var að hrekja kenningar Ammoníosar um aristótelíska heimspeki en hann hafði reynt að sameina kenningar Aristótelesar og Platons.

Alexander samdi skýringarrit við ýmis rita Aristótelesar. Sum þeirra eru varðveitt:

- Skýringar við Fyrri rökgreiningar
- Skýringar við Almæli
- Skýringar við Háloftafræðina
- Skýringar við Um skynjun og skynjanlega hluti
- Skýringar við Frumspekina, (varðveittar eru skýringar við bækur I-V).

Skýringarrit hans voru afar vinsæl meðal araba, sem þýddu mörg þeirra.

## [breyta] Tenglar

- Stanford Encyclopedia of Philosophy: „Alexander of Aphrodisias“

Af „http://is.wikipedia.org../../../a/l/e/Alexander_fr%C3%A1_Afrod%C3%ADs%C3%ADas_8739.html“

Flokkur: Forngrískir heimspekingar

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- English
- Suomi
- Français
- Magyar
- Italiano
- Polski
- Русский
- Slovenčina
- Svenska